જોકે ગિરનાર ગઢ પર આવેલા અંબાજી મંદિર, દત્તાત્રેય મંદિર તથા જૈન મંદિર સુધી કપરું કષ્ટ વેઠીને પગથિયાં ચઢીને જવું પડે છે, જેના કારણે મોટાભાગના યાત્રાળુ ઉપર સુધી જવા ગઢ પરની મુલાકાત ટાળે છે. રાષ્ટ્રીય વાઈલ્ડ લાઈફ બોર્ડની મંજૂરી મળતાં હવે રોપ-વે પ્રોજેક્ટ માટે ફરીથી આશાનાં કિરણો દેખાયાં છે. ભવનાથ તળેટીથી અંબાજી મંંદિર સુધીની આ રોપ-વે સેવા ઝડપથી શરૃ થાય તો યાત્રિકોને તેનો મહત્તમ લાભ મળી શકે અને તેમની યાત્રા સફળ થઈ ગણાય.